**Interná smernica**

**Zásady podávania, preverovania a evidovania podnetov podávaných v zmysle zákona NR SR č. 307/2014 Z. z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov v podmienkach obce Sihelné**

Obec Sihelné v súlade s § 11 ods. 8 zákona NR SR č. 307/2014 Z.z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov (ďalej len „zákon“) vydáva starosta obce Sihelné tieto *„Zásady podávania, preverovania a evidovania podnetov podávaných v zmysle zákona NR SR č. 307/2014 Z.z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov“.*

**Článok 1**

**Základné ustanovenia**

1. Tento vnútorný predpis upravuje postup pri podávaní, preverovaní a evidovaní podnetov, pri písomnom oznamovaní výsledku ich preverenia, ako aj podrobnosti o oprávneniach zodpovednej osoby, o spracúvaní osobných údajov a o zachovaní mlčanlivosti v rámci vybavovania podnetov doručených Obci Sihelné, upravuje tiež práva a povinnosti zamestnancov Obce Sihelné a zamestnancov organizácií v zriaďovateľskej pôsobnosti Obce Sihelné (ďalej len „OvZP“), ako aj zamestnávateľa Obce Sihelné v súvislosti s oznamovaním kriminality alebo inej protispoločenskej činnosti vyplývajúce zo zákona.

2. Zásady podávania, preverovania a evidovania podnetov podávaných v zmysle zákona NR SR č. 307/2014 Z.z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov (ďalej len „zásady“) sú záväzné pre všetkých zamestnancov Obce Sihelné a OvZP a ich štatutárnych zástupcov.

**Článok 2**

**Vymedzenie základných pojmov**

Na účely tejto smernice sa rozumie

a) zamestnancom zamestnanec obce,

b) oznamovateľom zamestnanec, ktorý v dobrej viere urobí oznámenie orgánu príslušnému na prijatie oznámenia podľa tejto smernice,

c) podnetom

**1. Oznamovateľom** je v zmysle § 2 ods. 1 písm. a) zákona fyzická osoba, ktorá v dobrej viere urobí oznámenie orgánu príslušnému na prijatie takéhoto oznámenia; za oznamovateľa sa považuje aj jemu blízka osoba, ak je v pracovnoprávnom vzťahu k tomu istému zamestnávateľovi. Oznamovateľ môže súčasne s podaním podnetu, počas trestného konania alebo počas konania o správnom delikte požiadať podľa § 3 ods. 1 a § 5 ods. 1 zákona o poskytnutie ochrany.

Oznamovateľom na účely týchto zásad je zamestnanec, ktorý je v pracovnoprávnom vzťahu k Obci Sihelné alebo v pracovnoprávnom vzťahu k OvZP.

**Zamestnávateľom** na účely týchto zásad je Obec Sihelné.

**2. Oznámením** je v zmysle § 2 ods. 1 písm. b) zákona uvedenie skutočností, o ktorých sa fyzická osoba dozvedela v súvislosti s výkonom svojho zamestnania, povolania, postavenia alebo funkcie a ktoré môžu významnou mierou prispieť alebo prispeli k objasneniu závažnej protispoločenskej činnosti alebo k zisteniu alebo usvedčeniu jej páchateľa. **3. Závažnou protispoločenskou činnosťou** je v zmysle § 2 ods. 1 písm. c) zákona niektoré z nasledujúcich protiprávnych konaní:

a) niektorým z trestných činov poškodzovania finančných záujmov Európskych spoločenstiev podľa § 261 až § 263 zákona NR SR č. 300/2005 Z.z. Trestného zákona v znení neskorších predpisov (ďalej len „Trestný zákon“),

b) trestný čin machinácie pri verejnom obstarávaní a verejnej dražbe podľa § 266 Trestného zákona,

c) niektorým z trestných činov zneužívania právomoci verejného činiteľa alebo marenie úlohy verejných činiteľov podľa ôsmej hlavy druhého dielu osobitnej časti Trestného zákona,

d) niektorým z trestných činov korupcie podľa ôsmej hlavy tretieho dielu osobitnej časti Trestného zákona (prijímanie úplatku, podplácanie, nepriama korupcia, volebná korupcia),

e) trestným činom, za ktorý Trestný zákon ustanovuje trest odňatia slobody s hornou hranicou trestnej sadzby prevyšujúcou tri roky, alebo

f) správnym deliktom, za ktorý možno uložiť pokutu s hornou hranicou vo výške najmenej 50 000 €.

 **4. Podnetom** je v zmysle § 2 ods. 1 písm. d) zákona:

a) oznámenie vrátane anonymného oznámenia,

b) neanonymné podanie fyzickej osoby o inej protispoločenskej činnosti, ako je závažná protispoločenská činnosť, o ktorej sa osoba dozvedela v súvislosti s výkonom svojho zamestnania alebo funkcie.

**5. Anonymným podnetom** sa rozumie podnet, v ktorom nie je uvedené meno, priezvisko a adresa pobytu osoby, ktorá podnet podáva.

**6. Zodpovednou osobou** je v zmysle § 11 ods. 3 zákona hlavný kontrolór Obce Sihelné.

**Článok 3**

**Spôsob podávania podnetov**

1. Podnet je možné podať písomne alebo elektronickou poštou:

a) elektronickou poštou zaslanou na adresu zodpovednej osoby, ktorá je dostupná nepretržite 24 hodín denne,

b) písomný podnet sa podáva:

- zodpovednej osobe,

- osobe do podateľne zamestnávateľa, ktorá je povinná doručený podnet bezodkladne odovzdať zodpovednej osobe,

- poštou zaslanou na adresu Obec Sihelné, hlavný kontrolór, Sihelné 217, 029 46 pričom na obálke je potrebné uviesť upozornenie „DO RÚK HLAVNÉHO KONTROLÓRA NEOTVÁRAŤ“.

2. Podnety doručené prostredníctvom elektronickej pošty inému zamestnancovi, odlišnému od zodpovednej osoby, ocusihelne@orava.sk je tento zamestnanec povinný bezodkladne postúpiť na vybavenie zodpovednej osobe.

**Článok 4**

**Preverovanie podnetov**

1. Na preverovanie podnetov podľa tejto smernice je príslušná zodpovedná osoba.

2. Podnet sa posudzuje vždy podľa jeho obsahu, bez ohľadu na jeho označenie.

3. Zodpovedná osoba preverí, či ide o podnet podľa tejto smernice a či podávateľ podnetu je zamestnancom podľa čl. 2 písm. a) tejto smernice. V prípade, že z obsahu podania vyplýva, že nejde o podnet podľa tejto smernice, ale na vybavenie podania je príslušný iný orgán, zodpovedná osoba podanie bezodkladne postúpi tomuto orgánu. O tejto skutočnosti bezodkladne informuje podávateľa podania.

4. Pri preverovaní podnetu, je zodpovedná osoba povinná dbať na zachovanie mlčanlivosti o totožnosti oznamovateľa a na ochranu osobných údajov podľa zákona č. 122/2013 Z. z. o ochrane osobných údajov v znení neskorších predpisov.

**Článok 5**

**Oprávnenia zodpovednej osoby pri preverovaní podnetov**

1. V prípade potreby doplnenia alebo spresnenia údajov uvedených v podnete, zodpovedná osoba je oprávnená vyzvať oznamovateľa na jeho doplnenie alebo spresnenie s určením konkrétnej lehoty na uskutočnenie tohto úkonu. Zároveň ho poučí, že v prípade ak podanie nebude doplnené alebo spresnené v stanovenej lehote, podanie odloží.

2. Ak oznamovateľ podnet nedoplní, zodpovedná osoba takéto podanie odloží, pričom nie sú dotknuté ustanovenia podľa osobitných predpisov.

3. Zamestnanci podľa čl. 2 písm. a) tejto smernice poskytnú na žiadosť zodpovednej osoby doklady, vyjadrenia, stanoviská a požadovanú súčinnosť v určenej lehote.

**Článok 6**

**Vybavovanie podnetov**

1. O výsledku preverenia podnetu, zodpovedná osoba vyhotoví správu o preverení podnetu, ktorá obsahuje

a) číslo preverovaného podnetu podľa evidencie podnetov,

b) predmet podnetu,

c) meno a priezvisko, pracovné zaradenie a zamestnávateľ osoby, ktorá je predmetom preverovania skutočností uvedených v podnete,

d) výsledok preverenia podnetu, v ktorom sú zhrnuté skutočnosti, uvádzané oznamovateľom a ich posúdenie z hľadiska právnej relevancie vo vzťahu k možnému naplneniu prvku protispoločenskej činnosti, ako aj ďalšie skutočnosti zistené pri preverovaní podnetu,

e) meno a priezvisko osoby, ktorá podnet preverovala,

f) dátum skončenia preverovania podnetu.

2. V prípade, že preverením skutočností uvedených v podnete boli zistené nedostatky, zodpovedná osoba uloží starostovi obce prijať opatrenia na odstránenie zistených nedostatkov a ich príčin a určiť zamestnancov zodpovedných za zistené nedostatky.

3. Zodpovedná osoba podnet odloží, ak:

a) podanie nebolo podané v dobrej viere,

b) oznamovateľ v priebehu preverovania podnetu, tento písomne vezme späť, pričom nie sú dotknuté ustanovenia podľa osobitných predpisov,

c) sa nepotvrdili skutočnosti, ktoré sú predmetom podnetu,

d) vo veci, ktorá je predmetom podnetu, sa už koná podľa osobitných predpisov3.

4. Zodpovedná osoba podnet odstúpi, ak na vybavenie podania je vecne príslušný iný orgán podľa osobitných predpisov3.

5. Opakovaný podnet, ak neobsahuje nové skutočnosti, sa nepreveruje.

6. Anonymné podania, ktoré nie sú podnetmi podľa tejto smernice sa ďalej nepreverujú, pričom nie sú dotknuté ustanovenia podľa osobitných predpisov.

**Článok 7**

**Evidovanie podnetov**

1. Zodpovedná osoba je povinná viesť po dobu troch rokov odo dňa doručenie podnetu evidenciu podnetov v zmysle § 12 zákona (Príloha č. 1 týchto zásad), v ktorej zaznamenáva nasledujúce údaje:

a) dátum doručenia podnetu,

b) meno, priezvisko a adresa pobytu podávateľa podnetu; v prípade anonymného podnetu

sa uvedie iba poznámka, že ide o anonymný podnet,

c) predmet podnetu, d) výsledok preverenia podnetu, e) dátum skončenia preverenia podnetu.

2. Každý novoprijatý podnet je zodpovedná osoba povinná bezodkladne zaevidovať v evidencii podnetov pod číslom podnetu, ktorý pozostáva z poradového čísla jeho doručenia a roku doručenia.

3. Evidencia podnetov je vedená pre každý rok samostatne.

**Článok 8**

**Lehoty**

1. Podnet podľa tejto smernice, je zodpovedná osoba povinná preveriť najneskôr do 90 (kalendárnych) dní od jeho prijatia.

2. V odôvodnených prípadoch môže zodpovedná osoba lehotu uvedenú v predchádzajúcom odseku predĺžiť, a to najviac o ďalších 30 dní. O tejto skutočnosti, ako aj o dôvodoch predĺženia lehoty je povinná bezodkladne informovať oznamovateľa, pokiaľ nejde o anonymný podnet.

3. Výsledok preverenia podnetu je zodpovedná osoba povinná písomne oznámiť oznamovateľovi najneskôr do 10 dní od jeho preverenia.

**Článok 9**

**Oboznamovanie osoby, ktorá podala podnet, s výsledkom jeho preverenia**

1. O výsledku preverenia podnetu spíše zodpovedná osoba písomný záznam, v ktorom zhrnie skutočnosti, ktoré uvádza oznamovateľ podnetu, a zároveň sa vyjadrí ku každej skutočnosti, a to z hľadiska preverenia pravdivosti tvrdených skutočností a z hľadiska posúdenia ich právnej relevancie vo vzťahu k možnému naplneniu prvku protiprávnosti. 2. Výsledok preverenia podnetu vo forme písomného záznamu je zodpovedná osoba povinná zaslať oznamovateľovi podnetu najneskôr do 10 dní od jeho preverenia.

**Článok 10**

**Spracúvanie osobných údajov uvedených v podnete**

1. Na účely vedenia evidencie podnetov je zamestnávateľ oprávnený spracúvať osobné údaje uvedené v podnete v rozsahu: meno, priezvisko a adresa pobytu podávateľa podnetu.

**Článok 11**

**Záverečné ustanovenia**

1. Táto smernica je dostupná všetkým zamestnancom uvedených v čl. 2 písm. a) tejto smernice na obecnom úrade, na internetovej stránke obce.

2. Zodpovedná osoba zabezpečí informovanie všetkých zamestnancov uvedených v čl. 2 písm. a) tejto smernice a v zákone č. 307/2014 Z. z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov, o čom vyhotoví písomný záznam.

3. Táto smernica bola schválená uznesením obecného zastupiteľstva č. E/10 zo dňa 16. 11. 2015 a nadobúda účinnosť od 1. 12. 2015

.

V Sihelnom dňa 9. 11. 2015

..............................................................

 Mgr. Ľubomír Piták

 starosta obce

Príloha č. 1

Obec Sihelné 217\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo podnetu: ............................

**ZÁPISNICA Z PREVERENIA PODNETU**

**Predmet podnetu:** ..........................................................................................................................

**Preverovaná osoba:** ........................................................................................................................

(uvedie sa titul, meno, priezvisko, zamestnávateľ a pracovná pozícia alebo preverovaná organizačná zložka zamestnávateľa)

**Podnet preveril:** ................................................................................................................................

(uvedie sa titul, meno, priezvisko zodpovednej osoby)

**Prizvané osoby:**

1. .........................................................................................................................................................

2. .........................................................................................................................................................

(uvedie sa titul, meno, priezvisko, funkcia, názov orgánu prizvanej osoby)

**Preverenie podnetu bolo vykonané v dňoch:**

**Miesto preverenia podnetu:** .............................................................................................................

(uvedie sa organizačná zložka, prípadne objekt)

**Zistené skutočnosti pri preverovaní podnetu:**

(stručne sa uvedie zistený objektívny stav s odvolaním sa na právne predpisy, smernice, prekontrolované doklady, informácie a vysvetlenia preverovaných a prizvaných osôb týkajúce sa predmetu podnetu a ďalej sa uvedie zodpovednosť preverovaných osôb za zistené nedostatky v prípade opodstatnenosti podnetu)

**Námietky preverovaných osôb:**

(uvedú sa námietky preverovaných osôb k zisteným skutočnostiam a k prípadnej zodpovednosti a miere zavinenia preverovaných osôb za zistené nedostatky)

**Výsledky preverenia podnetu:**

(uvedú sa výsledky preverenia podnetu a jeho opodstatnenosť so zohľadnením oprávnených námietok preverovaných osôb) **Zoznam príloh, ktoré sú súčasťou zápisnice:**  **Podpis zodpovednej osoby, ktorá vykonala preverenie podnetu:**

........................................................................................................................................................

(titul, meno, priezvisko, funkcia, názov orgánu, podpis)

**Podpisy prizvaných osôb:**

1. ........................................................................................................................................................ 2. ......................................................................................................................................................... (titul, meno, priezvisko, funkcia, názov orgánu, podpis) **S obsahom zápisnice boli oboznámené preverované osoby:**  1. ......................................................................................................................................................... (titul, meno, priezvisko, funkcia, názov orgánu, podpis) **Rozdeľovník výtlačkov zápisnice:**  - výtlačok č. 1 pre hlavného kontrolóra Obce Sihelné - výtlačok č. 2 pre starostu Obce Sihelné - výtlačok č. 3 pre preverovanú osobu Prevzatie výtlačku č. 3 svojím podpisom potvrdzuje:......................................................................... (meno, priezvisko, funkcia, názov orgánu, podpis)

V ............................................. , dňa ..................................

Obec Sihelné\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| **Dátum doručenia podnetu** | **Meno, priezvisko a adresa pobytu oznamovateľa** **resp. anonymný podnet**  | **EVIDENCIA PODNETOV****Predmet podnetu**  | **Výsledok preverenia podnetu**  | **Dátum skončenia preverenia podnetu**  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Záznam o oboznámení zamestnancov s možnosťou podania podnetu v zmysle zákona NR SR č. 307/2014 Z. z.**

|  |  |  |
| --- | --- | --- |
| Dátum  | Meno, priezvisko zamestnanca  |  podpis  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_